CELEX: 32021D0583
Language: hu
Date: 2021-04-09 00:00:00
Title: A Bizottság (EU) 2021/583 végrehajtási határozata (2021. április 9.) az Amerikai Egyesült Államok kijelölt szerződéses piacainak a 648/2012/EU európai parlamenti és tanácsi rendelet szerinti egyenértékűségéről szóló (EU) 2016/1073 végrehajtási határozat módosításáról (EGT-vonatkozású szöveg)

2021.4.12.   
               
               
                  HU
               
               
                  Az Európai Unió Hivatalos Lapja
               
               
                  L 124/116
               
            
         A BIZOTTSÁG (EU) 2021/583 VÉGREHAJTÁSI HATÁROZATA
         (2021. április 9.)
         az Amerikai Egyesült Államok kijelölt szerződéses piacainak a 648/2012/EU európai parlamenti és tanácsi rendelet szerinti egyenértékűségéről szóló (EU) 2016/1073 végrehajtási határozat módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 2a. cikke (2) bekezdésére,
         mivel:
         
                     (1)
                  
                  
                     Az (EU) 2016/1073 bizottsági végrehajtási határozatban (2) a Bizottság megállapította, hogy az Amerikai Egyesült Államok (USA) kijelölt szerződéses piacaira alkalmazandó jogi és felügyeleti keretrendszer a Határidős Árutőzsdei Kereskedést Felügyelő Bizottság (CFTC) szabályozási felügyelete alatt biztosítja, hogy a kijelölt szerződéses piacok megfeleljenek az Unió szabályozott piacaira vonatkozókkal egyenértékű, jogilag kötelező érvényű követelményeknek, és hogy az említett kijelölt szerződéses piacok folyamatos, hatékony felügyelet és végrehajtás hatálya alá tartozzanak.
                  
               
                     (2)
                  
                  
                     Az (EU) 2016/1073 végrehajtási határozat elfogadása óta több további, az USA-ban letelepedett kijelölt szerződéses piac is engedélyt kapott a CFTC-től a származtatott termékek kereskedelmére. A CFTC-től kapott információk fényében ezek a további kijelölt szerződéses piacok megfelelnek azoknak a jogilag kötelező érvényű követelményeknek, amelyek egyenértékűek az uniós szabályozott piacokra vonatkozóan a 2014/65/EU irányelv (3) III. címében meghatározott követelményekkel. Ezenkívül az (EU) 2016/1073 végrehajtási határozat mellékletében említett egyes kijelölt szerződéses piacok megszüntették az engedélyüket, vagy módosították nevüket. Az (EU) 2016/1073 végrehajtási határozat mellékletét ezért ennek megfelelően módosítani kell.
                  
               
                     (3)
                  
                  
                     Az e határozatban előírt intézkedések összhangban vannak az Európai Értékpapír-bizottság véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2016/1073 végrehajtási határozat mellékletének helyébe e határozat mellékletének szövege lép.
         
         
            2. cikk
            Ez a határozat az Európai Unió Hivatalos Lapjában való kihirdetését követő harmadik napon lép hatályba.
         
         
            Kelt Brüsszelben, 2021. április 9-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 201., 2012.7.27., 1. o.
         
         
            (2)  A Bizottság (EU) 2016/1073 végrehajtási határozata (2016. július 1.) az Amerikai Egyesült Államok kijelölt szerződéses piacainak a 648/2012/EU európai parlamenti és tanácsi rendelet szerinti egyenértékűségéről (HL L 178., 2016.7.2., 24. o.).
         
            (3)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (átdolgozás) (HL L 173., 2014.6.12., 349. o.).
      
      
         
            MELLÉKLET
            
               
                  
                     „MELLÉKLET
                     Az 1. cikkben említett kijelölt szerződéses piacok az Amerikai Egyesült Államokban:
                     
                                 a)
                              
                              
                                 Bitnomial Exchange, LLC
                              
                           
                                 b)
                              
                              
                                 Cantor Futures Exchange, L.P.
                              
                           
                                 c)
                              
                              
                                 Cboe Futures Exchange, LLC
                              
                           
                                 d)
                              
                              
                                 Chicago Board of Trade (Board of Trade of the City of Chicago, Inc.)
                              
                           
                                 e)
                              
                              
                                 Chicago Mercantile Exchange, Inc.
                              
                           
                                 f)
                              
                              
                                 Commodity Exchange, Inc.
                              
                           
                                 g)
                              
                              
                                 ELX Futures, L.P.
                              
                           
                                 h)
                              
                              
                                 Eris Exchange, LLC
                              
                           
                                 i)
                              
                              
                                 ICE Futures U.S., Inc.
                              
                           
                                 j)
                              
                              
                                 KalshiEX, LLC
                              
                           
                                 k)
                              
                              
                                 LedgerX, LLC
                              
                           
                                 l)
                              
                              
                                 LMX Labs, LLC
                              
                           
                                 m)
                              
                              
                                 Minneapolis Grain Exchange, Inc.
                              
                           
                                 n)
                              
                              
                                 New York Mercantile Exchange, Inc.
                              
                           
                                 o)
                              
                              
                                 Nodal Exchange, LLC
                              
                           
                                 p)
                              
                              
                                 North American Derivatives Exchange, Inc.
                              
                           
                                 q)
                              
                              
                                 OneChicago LLC
                              
                           
                                 r)
                              
                              
                                 Small Exchange, Inc
                              
                           
                                 s)
                              
                              
                                 TrueEX LLC
                              
                           
               ”